
	Comisia juridică, de disciplină şi imunităţi
    Bucureşti, 27.09.2012
          Nr. 31/1033
	
	Comisia pentru industrii şi servicii
    Bucureşti, 27.09.2012
           Nr. 23/317/2010


        P.L.x674/2010
Biroul Permanent

al

Camerei  Deputaţilor

Vă înaintăm, alăturat, RAPORTUL SUPLIMENTAR COMUN asupra propunerii legislative pentru modificarea şi completarea Ordonanţei de urgenţă a Guvernului nr.195/2002 privind circulaţia pe drumurile publice, transmisă comisiilor sesizate în fond cu adresa nr. PL-x 674 din 17 noiembrie 2010 şi înregistrată cu nr. 31/1033 din 18 noiembrie 2010, respectiv nr. 23/317/2010 din 18 noiembrie 2010.
	PREŞEDINTE,

                       Daniel Buda

	PREŞEDINTE,

Iulian Iancu

Comisia juridică, de                                                            Comisia pentru industrii
disciplină şi imunităţi                                                                       şi servicii

Bucureşti, 27.09.2012                                                             Bucureşti, 27.09.2012
      Nr. 31/1033                                                                             Nr.23/317/2010

  PL-x 674/2010
RAPORT  SUPLIMENTAR  COMUN

asupra propunerii legislative pentru modificarea şi completarea Ordonanţei de urgenţă a Guvernului nr.195/2002 privind circulaţia pe drumurile publice
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi  şi Comisia pentru industrii şi servicii au fost sesizate, spre dezbatere, în fond, cu propunerea legislativă pentru modificarea şi completarea Ordonanţei de urgenţă a Guvernului nr.195/2002 privind circulaţia pe drumurile publice, trimis cu adresa nr.PL.x.674 din 17  noiembrie 2010 şi înregistrată cu nr. 31/1033 din 18 noiembrie 2010, respectiv nr. 23/317/2010 din 18 noiembrie 2010.

Senatul, în calitate de primă Cameră sesizată, a respins propunerea legislativă în şedinţa din data de 8 noiembrie 2010.

Potrivit prevederilor art. 75 din Constituţia României, republicată şi ale art.92 alin.(9) pct.2 din Regulamentul Camerei Deputaţilor, republicat, Camera  Deputaţilor este  Cameră decizională. 



Propunerea legislativă a fost avizată favorabil de Consiliul Legislativ, cu avizul nr.630 din 19 mai 2010.

Guvernul României, prin punctul vedere transmis cu adresa nr.2043 din 9 august 2010, nu susţine adoptarea acestei iniţiative legislative.



Propunerea legislativă a fost avizată negativ de Comisia pentru apărare, ordine publică şi siguranţă naţională şi de Comisia pentru administraţie publică, amenajarea teritoriului şi echilibru ecologic, cu avizele nr.32/330 din 23 noiembrie 2010, respectiv nr.26/1719 din 30 noiembrie 2010.

Propunerea legislativă are ca obiect de reglementare modificarea şi completarea Ordonanţei de urgenţă a Guvernului nr.195/2002 privind circulaţia pe drumurile publice, republicată, cu modificările şi completările ulterioare, în sensul stabilirii unui regim sancţionator mai aspru pentru situaţiile în care conducătorii de autovehicul sau de tramvai conduc aflându-se sub influenţa băuturilor alcoolice.


În conformitate cu prevederile art.61 din Regulamentul Camerei Deputaţilor, republicat, cu modificările ulterioare, membrii Comisiei juridice, de disciplină şi imunităţi au examinat iniţiativa legislativă mai sus menţionată şi documentele conexe în şedinţa din 8 februarie 2011, iar membrii Comisiei pentru industrii şi servicii în şedinţa din 1 martie 2011. 

La lucrările Comisiei juridice, de disciplină şi imunităţi au participat, din totalul de 26 de membri, un numar de 16 deputaţi, iar la lucrările Comisiei pentru industrii şi servicii au participat, din totalul de 28 de membri, un numar de 20 de deputaţi.

La lucrările Comisiei juridice de disciplină şi imunităţi au participat, în calitate de invitaţi, din partea Ministerului Administraţiei şi Internelor, domnul Ion Dascălu – secretar de stat, domnul Lucian Diniţă – director, Direcţia Rutieră şi domnul Paul Toma, ofiţer superior specialist – Direcţia Rutieră.
În urma dezbaterilor, membrii celor 2 Comisii au hotărât, cu unanimitate de voturi, să propună plenului Camerei Deputaţilor respingerea propunerii legislative pentru modificarea şi completarea Ordonanţei de urgenţă a Guvernului nr.195/2002 privind circulaţia pe drumurile publice.
Plenul Camerei Deputaţilor a hotărât, în şedinţa din 5 aprilie 2011, retrimiterea propunerii legislative Comisiei juridice, de disciplină şi imunităţi şi Comisiei pentru industrii şi servicii, pentru o nouă examinare şi depunerea unui nou raport. 
În conformitate cu prevederile art.70 din Regulamentul Camerei Deputaţilor, republicat, cu modificările şi completările ulterioare, membrii Comisiei juridice, de disciplină şi imunităţi au examinat iniţiativa legislativă în şedinţa din 21 septembrie 2011, iar membrii Comisiei pentru industrii şi servicii în şedinţa din 26 septembrie 2012.

La lucrările Comisiei juridice, de disciplină şi imunităţi au participat, din totalul de 23 de membri, un număr de 21 deputaţi, iar la lucrările Comisiei pentru industrii şi servicii, din totalul de 28 deputaţi, un număr de 24 deputaţi.
În urma dezbatrilor membrii celor 2 comisii au hotărât, cu majoritate de voturi, să propună plenului Camerei Deputaţilor menţinerea raportului comun de adoptare a respingerii propunerii legislative pentru modificarea şi completarea Ordonanţei de urgenţă a Guvernului nr.195/2002 privind circulaţia pe drumurile publice, decizie motivată de faptul că soluţiile legislative propuse în actul normativ 
au fost preluate ca amendamente în proiectul de Lege pentru punerea în aplicare a Codului penal şi pentru modificarea şi completarea unor acte normative care cuprind dispoziţii penale, aflat în dezbatere la Comisia juridică, de disciplină şi imunităţi a Camerei Deputaţilor.
În raport de obiectul şi conţinutul său, propunerea legislativă  face parte din categoria legilor ordinare.

PREŞEDINTE ,                                         PREŞEDINTE,
Daniel Buda                                             Iulian Iancu

Consilier parlamentar, Rodica Penescu

Consilier parlamentar , Ioan Bivolaru
Consultant parlamentar, Monica Tudor                               

